Willemiitti

Willemiitti on nesosilikaatteihin eli jalosilikaatteihin kuuluva silikaattimineraali, joka on sinkkimalmin lähde. Väri on vihreänkeltainen, sinertävä tai vaihtelee valkoisen ja ruskean välillä. Viiru on valkoinen. Kiilto on lasin- tai pihkankiilto. Kovuus on Mohsin asteikolla 5,5.

Willemiitti on nimetty Alankomaiden kuninkaan Vilhelm I:n mukaan.

Sen kidejärjestelmä on trigoninen. Kemiallinen kaava on Zn2SiO4. Ultraviolettivalossa siinä on voimakas vihreä fluoriloiste.WSOY Iso tietosanakirja 10, s. 266, WSOY 1997 

 Esiintyminen 
Willemiittiä esiintyy sinkkipitoisissa kalkkikivissä. Sitä on löydetty Yhdysvalloista, Kanadasta, Belgiasta, Namibiasta ja Australiasta.

 Lähteet 

 Aiheesta muualla 

 Webmineral: Willemite Mineral Data 
 Mindat: Willemite 
 Handbook of Mineralogy: Willemite  (pdf)

Luokka:Silikaattimineraalit